ลักษณะการประกอบธุรกิจ

2.1 ประวัติความเป็นมา 

บริษัท อะโกร อินดัสเตรียล แมชชีนเนอรี่ จำกัด (มหาชน) เดิมชื่อ บริษัท ไทยเอนจิน
เมนูแฟ็คเจอริ่งจำกัด (มหาชน) จัดตั้งขึ้นเมื่อวันที่ 30 สิงหาคม 2534
เพื่อดำเนินธุรกิจประกอบและจำหน่ายเครื่องยนต์ดีเซลและเครื่องจักรกลทางการเกษตรภายใต้เครื่องหมายการค้า
“มิตซูบิชิ” ได้รับความร่วมมือจาก Mitsubishi Heavy Industry (“MHI”)
โดยอนุญาตให้ใช้เครื่องหมายการค้า “มิตซูบิชิ”
และได้รับการถ่ายทอดเทคโนโลยีการผลิตเครื่องยนต์ดีเซลระบบ Direct Injection
เป็นรายแรกในประเทศไทยตั้งแต่ปี 2538 สำนักงานใหญ่และโรงงานของบริษัท ตั้งอยู่เลขที่ 480
หมู่ 1 ถนนบ้านค่าย-บ้านบึง อำเภอปลวกแดง จังหวัดระยอง
บริษัทได้แปรสภาพเป็นบริษัทมหาชนจำกัด เมื่อวันที่ 22 พฤษภาคม 2538
และเข้าเป็นจดทะเบียนในตลาดหลักทรัพย์แห่งประเทศไทยในปี 2539
โดยหุ้นสามัญของบริษัทเข้าทำการซื้อขายในตลาดหลักทรัพย์ฯ เป็นวันแรก เมื่อวันที่ 9 กุมภาพันธ์
2539

ผลกระทบจากวิกฤตเศรษฐกิจในปี 2540
ส่งผลให้บริษัทและบริษัทย่อยในขณะนั้นประสบภาวะขาดทุนและเผชิญกับปัญหาสภาพคล่องทางการเงิน
โดยในปี 2543 บริษัทมีผลขาดทุนสะสมเกินทุนโดยมีจำนวนหนี้สินสูงกว่าสินทรัพย์เป็นจำนวนมาก
จึงได้พิจารณาเข้าสู่กระบวนการฟื้นฟูกิจการ
โดยศาลล้มละลายกลางได้มีคำสั่งให้ฟื้นฟูกิจการของบริษัทเมื่อวันที่ 21 เมษายน 2543

ในระหว่างปี 2543 - 2548 มีการแก้ไขแผนฟื้นฟูกิจการและเปลี่ยนแปลงผู้บริหารแผนหลายครั้ง
จนกระทั่งที่ประชุมเจ้าหนี้
มีมติเลือกลูกหนี้เป็นผู้บริหารแผนเพื่อเสนอแผนฉบับแก้ไขใหม่
และศาลล้มละลายกลางได้มีคำสั่งแต่งตั้งลูกหนี้เป็นผู้บริหารแผนเมื่อวันที่ 7 กรกฎาคม 2548
โดยผู้บริหารแผนชุดใหม่ได้เสนอแผนฉบับแก้ไขให้เจ้าหนี้พิจารณาในวันที่ 4 สิงหาคม 2548
และที่ประชุมเจ้าหนี้มีมติรับแผนฟื้นฟูกิจการที่แก้ไขเพื่อรองรับการเข้าลงทุนของนักลงทุนกลุ่มใหม่
ซึ่งศาลล้มละลายกลางมีคำสั่งรับแผนฟื้นฟูกิจการฉบับดังกล่าว เมื่อวันที่ 28 กันยายน 2548

นับแต่เดือนธันวาคม 2548 เป็นต้นมา กลุ่มผู้ถือหุ้นใหม่นำโดยนายสุทธิศักดิ์ โล่ห์สวัสดิ์
ที่ได้รับแต่งตั้งให้เป็นผู้บริหารแผน
มีอำนาจบริหารงานให้เป็นไปตามแผนฟื้นฟูกิจการ ได้ดำเนินการปรับลดมูลค่าหุ้นที่ตราไว้จาก 10
บาทต่อหุ้นเป็น 1 บาทต่อหุ้น ลดทุน
จดทะเบียนเดิมจาก 75 ล้านบาทเหลือ 20 ล้านบาท และเพิ่มทุนจดทะเบียนใหม่อีกจำนวน 180
ล้านบาท เพื่อรองรับการลงทุนจาก
นักลงทุนกลุ่มใหม่ โดยนำเงินทุนที่ได้รับชำระคืนหนี้ให้กับเจ้าหนี้
บริษัทได้รับการปลดหนี้และภาระผูกพันในทรัพย์สินทั้งหมดจากเจ้าหนี้
และดำเนินการขายบริษัทย่อยที่จัดตั้งขึ้นตามแผนเดิมทั้งหมดทำให้การฟื้นฟูกิจการประสบผลสำเร็จตามแผน
เมื่อวันที่ 27 ธันวาคม 2548 และได้เปลี่ยนชื่อบริษัทมาเป็น บริษัท อะโกร อินดัสเตรียล
แมชชีนเนอรี่ จำกัด (มหาชน) เมื่อวันที่ 9 กุมภาพันธ์ 2549 ทั้งนี้
ในระหว่างปี 2549 บริษัทได้ออกหุ้นสามัญเพิ่มทุนจำนวน 6.315 ล้านหุ้น
จัดสรรให้แก่ผู้ถือหุ้นเดิมที่เสียประโยชน์จากการลดทุน
ในปี 2544 โดยมีนักลงทุนรายใหม่เป็นผู้รับผิดชอบค่าใช้จ่าย
และศาลล้มละลายกลางได้มีคำสั่งยกเลิกการฟื้นฟูกิจการของบริษัท
เมื่อวันที่ 15 มีนาคม 2550

ภายหลังจากบริษัทได้พ้นออกจากกระบวนการฟื้นฟูกิจการแล้ว
ตลาดหลักทรัพย์แห่งประเทศไทยได้อนุญาตให้หลักทรัพย์ของบริษัทกลับเข้าทำการซื้อขายในกระดานหลัก
ในกลุ่มสินค้าอุตสาหกรรม หมวดธุรกิจวัสดุอุตสาหกรรมและเครื่องจักร นับแต่วันที่
29 พฤษภาคม 2551 เป็นต้นมา

ในส่วนของความร่วมมือด้านเทคโนโลยีผลิตภัณฑ์และการผลิต นับแต่สัญญาตัวแทนผลิตและจำหน่ายกับ
MHI สิ้นสุดลง
ในปี 2539 บริษัทได้ผลิตและจำหน่ายเครื่องยนต์ดีเซลขนาดเล็กภายใต้เครื่องหมายการค้า
“สิงห์คะนองนา” ของบริษัท จนกระทั่ง
เดือนมิถุนายน 2549 บริษัทได้รับแต่งตั้งจาก ISEKI & CO., LTD. (“ISEKI”)
ผู้ผลิตเครื่องจักรกลทางการเกษตรครบวงจรและเป็นบริษัทจดทะเบียนในตลาดหลักทรัพย์ประเทศญี่ปุ่น
ให้เป็นผู้แทนจำหน่ายรถแทรคเตอร์ ISEKI แต่เพียงผู้เดียวในภูมิภาคนี้
ภายใต้ความร่วมมือดังกล่าวบริษัทได้ผลิตเครื่องยนต์ต้นกำลังภายใต้เครื่องหมายการค้า “AMAC
สิงห์คะนองนา” ออกจำหน่าย และเริ่มมีรายได้จากการจำหน่ายรถแทรคเตอร์ ISEKI
นับแต่ไตรมาส 4/2549 เป็นต้นมา ภายหลังจากสัญญาแต่งตัวแทนฉบับแรกครบกำหนดไปเมื่อ
เดือนมีนาคม 2551 บริษัทได้ลงนามร่วมกับ ISEKI ต่ออายุสัญญากล่าวออกไปจากเดิมอีก 2 ปี
โดยสัญญาฉบับต่ออายุดังกล่าวจะครบกำหนดในเดือนเมษายน 2553

อนึ่ง ในปี 2552 บริษัทได้มีการขยายการดำเนินธุรกิจของบริษัทสู่ธุรกิจค้าเหล็ก
โดยที่ประชุมคณะกรรมการบริษัทมีมติเห็นชอบในเดือนสิงหาคม 2552
และได้เสนอวาระเข้าสู่การพิจารณาของที่ประชุมวิสามัญผู้ถือหุ้น ครั้งที่ 1/2552
ที่จัดให้มีขึ้นในเดือนกันยายน 2552
โดยที่ประชุมผู้ถือหุ้นอนุมัติให้ขยายขอบเขตการดำเนินธุรกิจของบริษัทสู่ธุรกิจค้าเหล็ก
และอนุมัติให้ระดมเงินทุนเพิ่ม ด้วยวิธีเสนอขายหุ้นสามัญเพิ่มทุนจำนวน 336
ล้านหุ้นให้กับบุคคลแบบเฉพาะเจาะจง มูลค่าที่ตราไว้หุ้นละ 1 บาท ราคาเสนอขาย 0.30
บาทต่อหุ้น ผลการจำหน่ายหุ้นสามัญเพิ่มทุนดังกล่าว บริษัทได้รับชำระเงินเพิ่มทุนจำนวน 75.6
ล้านบาท จากจำนวนหุ้นที่จำหน่ายได้รวม 252 ล้านหุ้น และมีจำนวนหุ้นคงเหลือจำนวน 84 ล้านหุ้น
โดยเงินทุนที่ได้รับนำไปใช้รองรับการขยายธุรกิจและเป็นเงินทุนหมุนเวียนของบริษัท ทั้งนี้
บริษัทได้นำเงินทุนที่ได้รับเริ่มดำเนินธุรกิจค้าเหล็กในเชิงพาณิชย์นับแต่เดือนพฤศจิกายน 2552
เป็นต้นมา

ในส่วนของธุรกิจเครื่องจักรกลการเกษตรที่ได้รับผลกระทบจากภาวะการแข่งขันภายในประเทศที่ค่อนข้างรุนแรง
และการชะลอตัวของภาวะเศรษฐกิจ
บริษัทได้พิจารณาหยุดสายงานประกอบเครื่องจักรกลการเกษตรเป็นการชั่วคราวเพื่อลดภาระค่าใช้จ่าย
นับแต่เดือนกันยายน 2552 โดยในช่วงปลายเดือนพฤศจิกายน 2552
ที่ประชุมคณะกรรมการบริษัทได้มีมติให้หยุดสายการผลิตเครื่องจักรกลการเกษตรทั้งระบบเป็นการชั่วคราว
และเลิกจ้างพนักงานทั้งหมดมีผลนับแต่วันที่ 1 ธันวาคม 2552
การประกอบเครื่องยนต์เพื่อจำหน่ายภายหลังหยุดสายการผลิตดังกล่าวแล้วจะว่าจ้างบุคคลภายนอกดำเนินการแทน
โดยจะพิจารณาเปิดสายการ ผลิตอีกครั้ง เมื่อมีความเป็นไปได้และความคุ้มค่าในเชิงพาณิชย์

ต่อมาที่ประชุมคณะกรรมการบริษัทในเดือนกุมภาพันธ์ 2553
ได้มีมติให้หยุดดำเนินธุรกิจในส่วนเครื่องจักรกลการเกษตร และยกเลิกการดำเนินธุรกิจของบริษัท
เอแมค พลัส จำกัด บริษัทย่อยถือหุ้นโดย AMAC 99.97%
ที่เดิมจัดตั้งขึ้นเพื่อรองรับธุรกิจค้าเครื่องจักรกลการเกษตรของบริษัท
เนื่องจากได้มีการประเมินและสรุปความเห็นว่าการดำเนินธุรกิจดังกล่าวอาจไม่คุ้มค่าในเชิงพาณิชย์สำหรับบริษัท
และเป็นที่คาดหมายว่าธุรกิจค้าเหล็กน่าจะมีศักยภาพเพียงพอที่จะสามารถสร้างรายได้และผลตอบแทนเข้ามาทดแทนได้
ทั้งนี้
มติที่ประชุมดังกล่าวกำหนดให้เร่งระบายจำหน่ายสต๊อกสินค้าคงเหลือของธุรกิจเครื่องจักรกลการเกษตรทั้งหมด
และจัดสรรการใช้ทรัพย์สินคงเหลือทั้งหมด รวมถึงโรงงานที่ตั้งอยู่ ณ จังหวัดระยอง
ให้เกิดประโยชน์สูงสุดต่อบริษัท
โดยในส่วนของโรงงานให้พิจารณาความเป็นไปได้ในการใช้เป็นสถานที่จัดเก็บสต๊อกสินค้าเหล็ก
เพื่อเป็นจุดพักและกระจายสินค้าของบริษัท

นอกจากนี้ ที่ประชุมคณะกรรมการบริษัทในเดือนมีนาคม 2553
ยังมีมติอนุมัติที่สำคัญให้เสนอต่อที่ประชุมสามัญผู้ถือหุ้นประจำปี 2553
เพื่อพิจารณาอนุมัติเปลี่ยนชื่อและตราประทับของบริษัท เป็น บริษัท แมกซ์ เททัล คอร์ปอเรชั่น จำกัด
(มหาชน)
รวมถึงแก้ไขเพิ่มเติมวัตถุประสงค์ของบริษัทเพื่อให้เกิดความเหมาะสมและรองรับการดำเนินธุรกิจเหล็กของบริษัท
และเปลี่ยนแปลงสัดส่วนการถือหุ้นของคนต่างด้าวจากเดิมไม่เกินร้อยละ 30 เป็น ไม่เกินร้อยละ 49
ซึ่งจะต้องมีการแก้ไขเพิ่มเติมหนังสือบริคณห์สนธิ วัตถุประสงค์
และข้อบังคับของบริษัทที่เกี่ยวข้องเพื่อให้สอดคล้องไปในแนวทางเดียวกันด้วย

2.2 การเปลี่ยนแปลงที่สำคัญ 

  กุมภาพันธ์ 2552 ที่ประชุมคณะกรรมการบริษัท ครั้งที่ 1/2552 เมื่อวันที่ 19 กุมภาพันธ์ 2552
  แต่งตั้ง นายสุวัฒน์
  สิทธิมงคล ดำรงตำแหน่ง กรรมการอิสระและกรรมการตรวจสอบ แทน นายธีรวัจน์ จงทวีผล
  ที่ลาออกจากตำแหน่งเมื่อวันที่ 25 พฤศจิกายน 2551

  เมษายน 2552 ที่ประชุมสามัญผู้ถือหุ้นประจำปี 2552 เมื่อวันที่ 27 เมษายน 2552
  อนุมัติเพิ่มจำนวนกรรมการบริษัท
  1 คน รวมเป็น 12 คน โดยแต่งตั้ง นายธีรวัฒน์ สายน้ำทิพย์ ดำรงตำแหน่ง
  กรรมการอิสระและกรรมการตรวจสอบ เพื่อให้สัดส่วนของกรรมการอิสระและกรรมการตรวจสอบ
  เป็นไปตามข้อกำหนดเกี่ยวกับกรรมการอิสระและกรรมการตรวจสอบ
  ตามประกาศของสำนักงานคณะกรรมการกำกับหลักทรัพย์และตลาดหลักทรัพย์ ที่ กลต.ก. (ว)
  32/2551

  มิถุนายน 2552 ที่ประชุมคณะกรรมการบริษัท ครั้งที่ 4/2552 เมื่อวันที่ 29 มิถุนายน 2552
  มีมติอนุมัติที่สำคัญ ดังนี้

1)  แต่งตั้ง นายธรรมธร ธรรมเจริญ ดำรงตำแหน่ง กรรมการ แทน นางสาววัชรี อรรณพเพ็ชร
    ที่ลาออกจากตำแหน่ง เมื่อวันที่ 29 มิถุนายน 2552

2)  เปลี่ยนแปลงชื่อและจำนวนกรรมการที่มีอำนาจลงลายมือชื่อแทนบริษัท เป็น นายสุทธิศักดิ์
    โล่ห์สวัสดิ์ หรือ นายมานะ เสถบุตร หรือ นายธรรมธร ธรรมเจริญ
    สองในสามท่านลงลายมือชื่อร่วมกันพร้อมประทับตราสำคัญของบริษัท

3)  ให้จัดตั้ง บริษัทย่อย ชื่อ บริษัท เอแมค แมนูแฟคเจอริ่ง จำกัด ด้วยทุนจดทะเบียน
    1,000,000 บาท โดย AMAC ถือหุ้นร้อยละ 99.99 เพื่อแยกธุรกิจการขายและการผลิต

  สิงหาคม 2552 ที่ประชุมคณะกรรมการบริษัท ครั้งที่ 5/2552 เมื่อวันที่ 17 สิงหาคม 2552
  มีมติอนุมัติที่สำคัญ ดังนี้

  1) ให้ขยายขอบเขตการดำเนินธุรกิจของบริษัทสู่ธุรกิจค้าสินค้าเหล็ก

  2) ให้เพิ่มทุนจดทะเบียนของบริษัท
  เพื่อรองรับการขยายธุรกิจและสำรองเป็นเงินทุนหมุนเวียนของบริษัทจำนวน 336 ล้านหุ้น
  มูลค่าที่ตราไว้หุ้นละ 1 บาท และเสนอขายให้กับบุคคลแบบเฉพาะเจาะจงจำนวน 4 รายๆ ละ
  84 ล้านหุ้น ในราคา 0.30 บาทต่อหุ้น ได้แก่ นายชัชวาลย์
  เจียรวนนท์, นายภมรกรณ์ เล็กปรีชากุล, นายรณฤทธิ์ ตั้งคารวคุณ และนายสถาพร ติยะวัชรพงศ์

  ที่ประชุมคณะกรรมการบริษัท ครั้งที่ 6/2552 เมื่อวันที่ 31 สิงหาคม 2552 มีมติอนุมัติที่สำคัญ
  ดังนี้

1)  แต่งตั้ง นายสุทธิศักดิ์ โล่ห์สวัสดิ์ ประธานเจ้าหน้าที่บริหาร
    รักษาการในตำแหน่งกรรมการผู้จัดการ แทน นายมานะ เสถบุตร ที่ขอลาออกจากตำแหน่ง

2)  เปลี่ยนแปลงชื่อและจำนวนกรรมการซึ่งมีอำนาจลงลายมือชื่อแทนบริษัท

  จาก นายสุทธิศักดิ์ โล่ห์สวัสดิ์ หรือ นายมานะ เสถบุตร หรือ นายธรรมธร ธรรมเจริญ
  สองในสามคนลงลายมือชื่อร่วมกันพร้อมประทับตราสำคัญของบริษัท

  เป็น นายสุทธิศักดิ์ โล่ห์สวัสดิ์ หรือ นายธรรมธร ธรรมเจริญ หรือ นายชำนิ จันทร์ฉาย หรือ
  นายวิสูต กัจฉมาภรณ์ หรือ นายศิริวัฒน์ อนันต์คูศรี
  กรรมการสองท่านลงลายมือชื่อร่วมกันพร้อมประทับตราสำคัญของบริษัท

  กันยายน 2552 ที่ประชุมคณะกรรมการบริษัท ครั้งที่ 7/2552 เมื่อวันที่ 9 กันยายน 2552
  มีมติอนุมัติที่สำคัญ ดังนี้

1)  แต่งตั้ง นายสิริวัฒน์ โตวชิรกุล ดำรงตำแหน่ง กรรมการ แทน นายคิม ฮวาน คยูน
    ที่ลาออกจากตำแหน่งเมื่อวันที่ 28 สิงหาคม 2552

2)  แต่งตั้ง นายอิสระ อัคราพิทักษ์ ดำรงตำแหน่ง กรรมการ แทน นายมานะ เสถบุตร
    ที่ลาออกจากตำแหน่งเมื่อวันที่ 1 กันยายน 2552

3)  เปลี่ยนแปลงชื่อและจำนวนกรรมการซึ่งมีอำนาจลงลายมือชื่อแทนบริษัท

  จาก นายสุทธิศักดิ์ โล่ห์สวัสดิ์ หรือ นายธรรมธร ธรรมเจริญ หรือ นายชำนิ จันทร์ฉาย หรือ
  นายวิสูต กัจฉมาภรณ์ หรือ นายศิริวัฒน์ อนันต์คูศรี
  กรรมการสองท่านลงลายมือชื่อร่วมกันพร้อมประทับตราสำคัญของบริษัท

  เป็น นายสุทธิศักดิ์ โล่ห์สวัสดิ์ หรือ นายธรรมธร ธรรมเจริญ หรือ นายชำนิ จันทร์ฉาย หรือ
  นายวิสูต กัจฉมาภรณ์ หรือ นายศิริวัฒน์ อนันต์คูศรี หรือ นายสิริวัฒน์ โตวชิรกุล หรือ
  นายอิสระ อัคราพิทักษ์ กรรมการสองท่านลงลายมือชื่อร่วมกันพร้อมประทับตราสำคัญ
  ของบริษัท

  ที่ประชุมวิสามัญผู้ถือหุ้น ครั้งที่ 1/2552 เมื่อวันที่ 18 กันยายน 2552
  มีมติอนุมัติสอดคล้องในแนวทางเดียวกันกับความเห็นของคณะกรรมการ
  ให้ขยายขอบเขตการดำเนินธุรกิจของบริษัทสู่ธุรกิจค้าสินค้าเหล็ก
  และอนุมัติให้เพิ่มทุนจดทะเบียนของบริษัทจำนวน 336 ล้านบาท
  จัดสรรให้กับบุคคลแบบเฉพาะเจาะจง

  นางสาวโสฬสยา เขมสุข เลขานุการบริษัท ลาออกจากตำแหน่ง เมื่อวันที่ 30 กันยายน 2552

  ตุลาคม 2552 ที่ประชุมคณะกรรมการบริษัท ครั้งที่ 9/2552 เมื่อวันที่ 26 ตุลาคม 2552
  มีมติอนุมัติที่สำคัญ ดังนี้

1)  รับทราบการรายงานความพร้อมที่จะสามารถเริ่มดำเนินธุรกิจค้าเหล็กในเชิงพาณิชย์
    ตั้งแต่เดือนพฤศจิกายน 2552 เป็นต้นไป

2)  รับทราบการหยุดสายงานประกอบเครื่องจักรกลการเกษตรเป็นการชั่วคราว
    เพื่อลดภาระค่าใช้จ่ายจากภาวะเศรษฐกิจที่ชะลอตัว

3)  รับทราบการขอลาออกจากตำแหน่งของนายพิทยาพล นาถธราดล ประธานกรรมการ
    มีผลตั้งแต่วันที่ 27 ตุลาคม 2552 เป็นต้นไป

4)  ยกเลิกการจัดตั้ง บริษัท เอแมค แมนูแฟคเจอริ่ง จำกัด

5)  ยกเลิกโครงการขยายธุรกิจผลิตไบโอดีเซลในประเทศลาว

6)  ให้จัดตั้ง บริษัท เอแมค จำกัด เพื่อรองรับธุรกิจค้าเครื่องจักรกลการเกษตร
    ด้วยทุนจดทะเบียน 1,000,000 บาท โดย AMAC ถือหุ้นร้อยละ 99.99
    ซึ่งต่อมาได้จดทะเบียนในนาม บริษัท เอแมค พลัส จำกัด และAMAC ถือหุ้นสัดส่วนร้อยละ
    99.97 มูลค่าหุ้นที่ตราไว้ 100 บาทต่อหุ้น

7)  แต่งตั้ง นายธีธัช สุขสะอาด ดำรงตำแหน่ง กรรมการอิสระและกรรมการตรวจสอบ แทน
    นายวิเชียร มานะพงศ์พันธ์ ที่ลาออกจากตำแหน่ง เมื่อวันที่ 5 ตุลาคม 2552

  พฤศจิกายน 2552 ผลการเสนอขายหุ้นให้กับบุคคลแบบเฉพาะเจาะจง 4 คน
  บริษัทได้จัดสรรหุ้นสามัญเพิ่มทุนให้กับ
  นักลงทุนรวม 3 คน ได้แก่ นายภมรกรณ์ เล็กปรีชากุล, นายรณฤทธิ์ ตั้งคารวคุณ และนายสถาพร
  ติยะวัชรพงศ์ รวม 252 ล้านหุ้น ได้รับชำระเงินค่าหุ้นเพิ่มทุนทั้งสิ้นจำนวน 75.6 ล้านบาท
  คงเหลือหุ้นรอพิจารณาจัดสรรจำนวน 84 ล้านหุ้น

  ผู้สอบบัญชี ไม่แสดงความเห็นต่องบการเงินงวดไตรมาส 3/2552 สิ้นสุด วันที่ 30 กันยายน
  2552
  ใน 2 ประเด็น ได้แก่

1)  ความเหมาะสมและเป็นไปตามปกติธุรกิจ ของรายการรับคืนสินค้าและจำหน่ายชิ้นส่วนอะไหล่
    ที่รับคืนรวมส่วนที่ชำรุดและเสื่อมสภาพ ราคาทุน 34.84 ล้านบาทในราคาเศษเหล็ก 0.75
    ล้านบาท โดยไม่มีการนำเสนอขออนุมัติต่อที่ประชุมคณะกรรมการบริษัท

2)  ความเหมาะสมและเพียงพอของค่าเผื่อมูลค่าสินค้าลดลงและประมาณการการรับคืนสินค้า
    จากกรณีที่ฝ่ายจัดการพิจารณาตั้งค่าเผื่อมูลค่าสินค้าลดลงเฉพาะอะไหล่เครื่องยนต์ดีเซล
    อัตราร้อยละ 35 คิดเป็นมูลค่า 17.30 ล้านบาทจากมูลค่าอะไหล่เครื่องยนต์ดีเซลรวม 49.44
    ล้านบาท โดย
    ไม่มีการบันทึกค่าเผื่อมูลค่าสินค้าลดลง สำหรับสินค้าคงเหลือประเภทอื่นๆ ได้แก่
    เครื่องยนต์ดีเซล และรถแทรคเตอร์ มูลค่ารวม 23.85 ล้านบาท
    และไม่มีประมาณการรับคืนสินค้า จากกรณีที่มีการรับคืนเครื่องยนต์ดีเซลในระหว่างไตรมาส
    3/2552

  และมีข้อสังเกตต่องบการเงินงวดไตรมาส 3/2552 ของบริษัท ในประเด็นดังต่อไปนี้

1)  ความสามารถในการดำเนินงานต่อเนื่องของบริษัท
    ที่ขึ้นอยู่กับความสามารถในการเรียกรับชำระ
    ค่าหุ้นเพิ่มทุน และความสามารถในการดำเนินธุรกิจตามแผนการขยายขอบเขตธุรกิจของบริษัท
    จากกรณีที่บริษัทหยุดสายการผลิตเครื่องจักรกลการเกษตรเป็นการชั่วคราว
    และบอกเลิกจ้างพนักงาน

2)  ผลกระทบจากการเปลี่ยนแปลงนโยบายบัญชีเกี่ยวกับวิธีการบันทึกราคาที่ดินและอาคาร
    จากราคาทุนเปลี่ยนเป็นราคาที่ตีใหม่

  ที่ประชุมคณะกรรมการตรวจสอบ ครั้งที่ 5/2552 เมื่อวันที่ 26 พฤศจิกายน 2552 มีมติเลือกตั้ง
  นายสรรชัย ติลกานนท์ ดำรงตำแหน่ง ประธานกรรมการตรวจสอบ

  ที่ประชุมคณะกรรมการบริษัท ครั้งที่ 10/2552 เมื่อวันที่ 26 พฤศจิกายน 2552 มีมติที่สำคัญ ดังนี้

1)  เห็นชอบให้หยุดสายการผลิตเครื่องจักรกลการเกษตรทั้งระบบเป็นการชั่วคราว
    และเลิกจ้างพนักงานทั้งหมด มีผลตั้งแต่วันที่ 1 ธันวาคม 2552
    โดยจะว่าจ้างบุคคลภายนอกดำเนินการประกอบเครื่องจักรกลภายใต้รูปแบบและเทคโนโลยีของบริษัท
    ในชื่อสินค้า “สิงห์คะนองนา”
    เพื่อลดต้นทุนการผลิต โดยจะพิจารณาเปิดสายการผลิตอีกครั้ง
    เมื่อมีความเป็นไปได้และความคุ้มค่าในเชิงพาณิชย์

2)  แต่งตั้ง นายชำนิ จันทร์ฉาย ดำรงตำแหน่ง ประธานกรรมการ

3)  แต่งตั้ง นางสาวอารยา โตวชิรกุล ดำรงตำแหน่ง กรรมการ แทน นายพิทยาพล นาถธราดล
    ที่ลาออกจากตำแหน่ง เมื่อวันที่ 27 ตุลาคม 2552

4)  แต่งตั้ง นางสาวสุพรรณี บุญพจน์ ดำรงตำแหน่ง เลขานุการบริษัท
    เลขานุการคณะกรรมการบิรษัท และเลขานุการคณะกรรมการตรวจสอบ แทน นางโสฬสญา
    เขมสุข ที่ลาออกจากตำแหน่ง

  ธันวาคม 2552 ที่ประชุมคณะกรรมการบริษัท ครั้งที่ 11/2552 เมื่อวันที่ 22 ธันวาคม 2552
  มีมติที่สำคัญ ดังนี้

1)  รับทราบรายงานการดำเนินการและความเห็นของคณะกรรมการตรวจสอบ
    กรณีผู้สอบบัญชีไม่แสดงความเห็นต่องบการเงินงวดไตรมาส 3/2552

2)  สั่งการให้คุณสุทธิศักดิ์ โล่ห์สวัสดิ์
    พักการปฏิบัติหน้าที่ในฐานะผู้บริหารส่วนธุรกิจเครื่องจักรกลการเกษตร
    และให้พิจารณาแนวทางชดเชยความเสียหายที่เกิดขึ้นจากการขายชิ้นส่วนอะไหล่ที่ชำรุดในราคาเศษเหล็ก

3)  แต่งตั้ง นายสิริวัฒน์ โตวชิรกุล ดำรงตำแหน่ง ประธานเจ้าหน้าที่บริหาร
    และรักษาการกรรมการผู้จัดการ

4)  แต่งตั้ง นายสุทธิศักดิ์ โล่ห์สวัสดิ์ ดำรงตำแหน่ง กรรมการผู้จัดการ บริษัท เอแมค พลัส จำกัด

5)  แต่งตั้ง นางสาวธัญญรส ภูริปรัชญา ดำรงตำแหน่ง กรรมการ แทน นายธรรมธร ธรรมเจริญ
    ที่ลาออกจากตำแหน่ง เมื่อวันที่ 22 ธันวาคม 2552

6)  เปลี่ยนแปลงชื่อและจำนวนกรรมการซึ่งมีอำนาจลงลายมือชื่อแทนบริษัท

  จาก นายสุทธิศักดิ์ โล่ห์สวัสดิ์ หรือ นายธรรมธร ธรรมเจริญ หรือ นายชำนิ จันทร์ฉาย หรือ
  นายวิสูต กัจฉมาภรณ์ หรือ นายศิริวัฒน์ อนันต์คูศรี หรือ นายสิริวัฒน์ โตวชิรกุล หรือ
  นายอิสระ อัคราพิทักษ์ กรรมการสองท่านลงลายมือชื่อร่วมกันพร้อมประทับตราสำคัญของบริษัท

  เป็น นายสุทธิศักดิ์ โล่ห์สวัสดิ์ หรือ นายชำนิ จันทร์ฉาย หรือ นายวิสูต กัจฉมาภรณ์ หรือ
  นายศิริวัฒน์ อนันต์คูศรี หรือ นายสิริวัฒน์ โตวชิรกุล
  กรรมการสองท่านลงลายมือชื่อร่วมกันพร้อมประทับตราสำคัญของบริษัท

7)  รับทราบการเปลี่ยนแปลงที่อยู่ในการติดต่อ/จัดส่งเอกสารของบริษัท เป็นดังนี้

  เลขที่ 496-502 อาคารอัมรินทร์พลาซ่า ชั้น 18 ถนนเพลินจิต แขวงลุมพินี เขตปทุมวัน
  กรุงเทพฯ

  โทรศัพท์ : 66 8 6320-4938 โทรสาร : 66 (0) 2256-9175

  กุมภาพันธ์ 2553 ที่ประชุมคณะกรรมการบริษัท ครั้งที่ 3/2553 เมื่อวันที่ 27 กุมภาพันธ์ 2553
  มีมติให้หยุดดำเนินธุรกิจในส่วนเครื่องจักรกลการเกษตร และยกเลิกการดำเนินธุรกิจของบริษัท
  เอแมค พลัส จำกัด เนื่องจาก
  ได้มีการประเมินและสรุปความเห็นว่าการดำเนินธุรกิจดังกล่าวอาจไม่คุ้มค่าในเชิงพาณิชย์สำหรับบริษัท
  และเป็นที่คาดหมายว่า
  ธุรกิจค้าเหล็กมีศักยภาพเพียงพอที่น่าจะสามารถสร้างรายได้และผลตอบแทนเข้ามาทดแทนได้ ทั้งนี้
  มติที่ประชุมกำหนดให้เร่งระบายจำหน่ายสต๊อกสินค้าคงเหลือของธุรกิจเครื่องจักรกลการเกษตรทั้งหมด
  และจัดสรรการใช้ทรัพย์สินคงเหลือทั้งหมด รวมถึงโรงงานที่ตั้งอยู่
  ณ จังหวัดระยอง ให้เกิดประโยชน์สูงสุดต่อบริษัท
  โดยในส่วนของโรงงานให้พิจารณาความเป็นไปได้ในการใช้เป็นสถานที่จัดเก็บสต๊อกสินค้าเหล็ก
  เพื่อเป็นจุดพักและกระจายสินค้าของบริษัท

  มีนาคม 2553 ผู้สอบบัญชี แสดงความเห็นต่องบการเงินงวดสิ้นปี 2552 สิ้นสุดวันที่ 31 ธันวาคม
  2552
  แบบมีเงื่อนไขเกี่ยวกับรายการขายอะไหล่ชำรุดในราคาเศษเหล็กที่เกิดขึ้นในระหว่างไตรมาส
  3/2552 เนื่องจาก
  ไม่ได้เข้าร่วมสังเกตการณ์ตรวจสภาพชิ้นส่วนอะไหล่ที่ชำรุดเสียหายก่อนที่จะมีการขายในราคาเศษเหล็ก
  และมีข้อสังเกตในประเด็นการเปลี่ยนแปลงนโยบายบัญชีเกี่ยวกับการบันทึกราคาที่ดินและอาคารจากราคาทุนเป็นราคาที่ตีใหม่
  และมติที่ประชุมคณะกรรมการบริษัทให้หยุดดำเนินธุรกิจในส่วนของเครื่องจักรกลการเกษตร
  และให้ยกเลิกการดำเนินธุรกิจของบริษัท เอแมค พลัส จำกัด
  ที่ก่อนหน้านี้จัดตั้งขึ้นเพื่อรองรับการดำเนินธุรกิจเครื่องจักรกลการเกษตร

  ที่ประชุมคณะกรรมการบริษัท ครั้งที่ 4/2553 เมื่อวันที่ 19 มีนาคม 2553 มีมติที่สำคัญ
  และกำหนดเป็นวาระเสนอที่ประชุมสามัญผู้ถือหุ้นประจำปี 2553 เพื่อพิจารณาอนุมัติ ดังนี้

  1) เปลี่ยนชื่อและตราประทับบริษัท เป็น บริษัท แมกซ์ เมทัล คอร์ปอเรชั่น จำกัด (มหาชน)
  ชื่อภาษาอังกฤษว่า MAX METAL CORPORATION PUBLIC COMPANY LIMITED
  รวมถึงแก้ไขเพิ่มเติมหนังสือบริคณห์สนธิ และข้อบังคับของบริษัทที่เกี่ยวข้อง
  และเปลี่ยนชื่อย่อที่ใช้ในการ
  ซื้อขายหลักทรัพย์ของบริษัทจาก AMAC เป็น MAX

  2) แก้ไขเพิ่มเติมวัตถุประสงค์ของบริษัท จากเดิม 43 ข้อ เป็น 44 ข้อ
  เพื่อรองรับการดำเนินธุรกิจเหล็กของบริษัท ดังนี้

  (44) ผลิต ซื้อ ขาย นำเข้า ส่งออก จำหน่ายผลิตภัณฑ์เหล็กและเหล็กแปรรูปทุกชนิด
  รวมทั้งอะไหล่และอุปกรณ์ของผลิตภัณฑ์ดังกล่าวและอะไหล่อุปกรณ์ที่ใช้การผลิตผลิตภัณฑ์ดังกล่าว

  รวมถึงแก้ไขเพิ่มเติมหนังสือบริคณห์สนธิที่เกี่ยวข้อง

3)  แก้ไขสัดส่วนการถือหุ้นของคนต่างด้าว จากเดิมไม่เกินร้อยละ 30 เป็นไม่เกินร้อยละ 49
    รวมถึงแก้ไขเพิ่มเติมข้อบังคับที่เกี่ยวข้อง

  ที่ประชุมคณะกรรมการบริษัท ครั้งที่ 5/2553 เมื่อวันที่ 29 มีนาคม 2553 มีมติที่สำคัญ ดังนี้

1)  รับทราบการลาออกจากตำแหน่งกรรมการบริษัท ของ คุณสุทธิศักดิ์ โล่ห์สวัสดิ์ มีผลนับแต่วันที่
    26 มีนาคม 2553

2)  อนุมัติแก้ไขชื่อและจำนวนกรรมการซึ่งมีอำนาจลงลายมือชื่อแทนบริษัท

  จาก นายสุทธิศักดิ์ โล่ห์สวัสดิ์ หรือ นายชำนิ จันทร์ฉาย หรือ นายวิสูต กัจฉมาภรณ์ หรือ
  นายศิริวัฒน์ อนันต์คูศรี หรือ นายสิริวัฒน์ โตวชิรกุล
  กรรมการสองท่านลงลายมือชื่อร่วมกันพร้อมประทับตราสำคัญของบริษัท

  เป็น นายชำนิ จันทร์ฉาย หรือ นายวิสูต กัจฉมาภรณ์ หรือ นายศิริวัฒน์ อนันต์คูศรี หรือ
  นายสิริวัฒน์ โตวชิรกุล กรรมการสองท่านลงลายมือชื่อร่วมกันพร้อมประทับตราสำคัญของบริษัท

3)  ที่ประชุมได้พิจารณาถึงความเสียหายจากการบริหารจัดการให้อะไหล่และสินค้าด้อยค่า
    ตามที่ปรากฎในงบการเงินของบริษัทงวดไตรมาส 3/2552
    จึงมีมติที่จะพิจารณาดำเนินการทางกฎหมายที่เกี่ยวข้องกับอดีตประธานเจ้าหน้าที่บริหารในประเด็นความผิดพลาดจากการประมาทเลินเล่อ
    แม้ว่าจะขอลาออกจากการเป็นกรรมการบริษัทแล้วก็ตาม

2.3 ลักษณะการประกอบธุรกิจ

  ส่วนธุรกิจเครื่องจักรกลการเกษตร

  1) เครื่องยนต์ดีเซล

บริษัทเป็นผู้ผลิตและจำหน่ายเครื่องยนต์ดีเซลเอนกประสงค์ภายใต้เครื่องหมายการค้า “มิตซูบิชิ”
โดยได้รับความร่วมมือจาก Mitsubishi Heavy Industry (“MHI”)
อนุญาตให้ใช้เครื่องหมายการค้า “มิตซูบิชิ”
และการถ่ายทอดเทคโนโลยีการผลิตเครื่องยนต์ดีเซลระบบ Direct Injection
รายแรกในประเทศไทยตั้งแต่ปี 2538 โดยผลิตเครื่องยนต์สูบเดียวชนิดลูกสูบนอน ใช้หม้อน้ำรังผึ้ง
(CONDENSER) ในการระบายความร้อน และใช้ระบบห้องเผาไหม้โดยตรง (DIRECT
INJECTION) ที่หัวลูกสูบเดิม ซึ่งระบบนี้
มีคุณสมบัติที่เหนือกว่าเครื่องยนต์ดีเซลของคู่แข่งขัน คือ ประหยัดน้ำมันมากกว่า 25 %
ทนทานมากกว่า กำลังแรงดีกว่า น้ำหนัก
เบากว่า ขนย้ายได้ง่าย ใช้น้ำมันเชื้อเพลิงได้สองระบบ ทั้งน้ำมันดีเซลและน้ำมันไบโอดีเซล
สามารถใช้น้ำมันไบโอดีเซลที่ไม่ต้อง
ผ่านกระบวนการกลั่นซึ่งต้นทุนน้ำมันจะถูกกว่า เช่น ใช้น้ำมันปาล์มดิบที่สกัดจากผลปาล์ม
น้ำมันสบู่ดำคั้นสด เป็นต้น นอกจากนี้
น้ำมันพืชใช้แล้วนำมาทิ้งให้ตกตะกอนแล้วกรองเอาสิ่งเจือปนออกก็สามารถใช้กับเครื่องยนต์ของบริษัทได้เช่นกัน
เครื่องยนต์ดีเซลของบริษัทสามารถใช้งานได้เอนกประสงค์ เช่น รถไถนาเดินตาม
เครื่องสูบน้ำเพื่อการเกษตร ใช้รดน้ำในสวนผัก ใช้ในงานก่อสร้าง เช่น ลิฟท์ขนวัสดุในงานก่อสร้าง
ใช้ผลิตไฟฟ้า ใช้ขนส่งในการเกษตร เป็นต้น

เนื่องจากบริษัทสามารถผลิตเครื่องยนต์ดีเซลเอนกประสงค์รุ่นนี้ได้เอง
โดยไม่ต้องพึ่งพาด้านเทคนิคและชิ้นส่วนสำคัญจาก MHI
และที่ผ่านมาบริษัทได้มีการปรับปรุงเครื่องยนต์รุ่นนี้เอง
เพื่อให้มีคุณภาพและตรงกับความต้องการของตลาดในประเทศไทย
โดยการดัดแปลงส่วนประกอบภายนอกของเครื่องยนต์ เช่น ไฟส่องสว่าง สีของเครื่องยนต์
ให้ตรงตามความต้องการของผู้บริโภคมากขึ้น ตั้งแต่เริ่มต้นบริษัทจำหน่ายสินค้าในชื่อ “มิตซูบิชิ”
รุ่นสิงห์คะนองนา ดังนั้นผู้บริโภคจะคุ้นเคยและรู้จักสินค้าในชื่อนี้ ดังนั้นเมื่อ MHI
แจ้งยกเลิกสัญญา บริษัทจึงเปลี่ยนชื่อสินค้าเป็น AMAC รุ่นสิงห์คะนองนา แทนในเดือนธันวาคม 2549

ผลิตภัณฑ์เครื่องยนต์อเนกประสงค์ของบริษัทมี 3 รุ่น ได้แก่ DI800, DI1000 และ DI1200

+-------------------------+--------------+--------------+--------------+
|                         | DI800        | DI1000       | DI1200       |
+-------------------------+--------------+--------------+--------------+
| กำลังเครื่องยนต์ (แรงม้า/    | 8 / 2,400    | 9 / 2,400    | 11 / 2,400   |
| รอบต่อนาที)               |              |              |              |
+-------------------------+--------------+--------------+--------------+
| น้ำหนัก (กิโลกรัม)          | 82           | 85           | 95           |
+-------------------------+--------------+--------------+--------------+
| ประโยชน์ใช้สอย            | เครื่องสูบน้ำ    |              |              |
|                         | เครื่องปั่นไฟ    |              |              |
|                         | รถไถนา       |              |              |
|                         | รถอีแต๋น       |              |              |
|                         | เครื่องนวดข้าว  |              |              |
|                         |              |              |              |
|                         | ขนาดแรงม้าขึ้นอ |              |              |
|                         | ยู่กับสภาพการใช |              |              |
|                         | ้งานหนักเบาที่แต |              |              |
|                         | กต่างกันของผู้ใช้ |              |              |
+-------------------------+--------------+--------------+--------------+

  2) ชิ้นส่วนและอะไหล่

ได้แก่ ชิ้นส่วนอะไหล่ต่างๆ ที่ใช้กับเครื่องยนต์ดีเซลขนาดเล็ก
มีทั้งส่วนที่บริษัททำการผลิตเองและสั่งซื้อจากผู้ผลิต
ทั้งภายในและต่างประเทศ เพื่อจำหน่ายให้แก่ลูกค้าของบริษัททั้งที่เป็นร้านค้าตัวแทนจำหน่าย
ร้านค้าย่อย และผู้ใช้เครื่องยนต์ ทั้งนี้ เพื่อเป็นการบริการหลังการขายแก่ลูกค้าของบริษัท
บริษัทจำเป็นต้องจัดให้มีสต๊อกอะไหล่พร้อมบริการที่ครบถ้วนทุกขณะ
แต่ก็ได้พิจารณาตั้งราคาขายที่มีอัตรากำไรขั้นต้นที่สูงเป็นการชดเชย

  3) รถแทรคเตอร์

เดือนกันยายน 2549
บริษัทได้รับการแต่งตั้งให้เป็นตัวแทนจำหน่ายแต่เพียงผู้เดียวในประเทศไทยของ ISEKI
บริษัทผู้ผลิตและจำหน่ายรถแทรคเตอร์รายใหญ่อันดับสามของประเทศญี่ปุ่น
ซึ่งจะช่วยเสริมให้บริษัทมีผลิตภัณฑ์หลากหลายมากขึ้น เพราะตลาดรถแทรคเตอร์และเครื่องยนต์ดีเซล
มีกลุ่มผู้บริโภคกลุ่มเดียวกัน

รถแทรคเตอร์ภายใต้เครื่องหมายการค้า “ISEKI”
เป็นรถแทรคเตอร์ที่ได้รับการยอมรับจากเกษตรกรภายในประเทศ
มายาวนานในเรื่องของความทนทาน ความประหยัดและความคล่องตัว เพราะในช่วง 5 ปีที่ผ่านมา
มีผู้นำเข้ารถแทรคเตอร์ใช้แล้วยี่ห้อ ISEKI เข้ามาจำหน่ายประมาณ 6,000 คัน
เกษตรกรและร้านค้าส่วนหนึ่งรู้จักชื่อเสียงของรถแทรคเตอร์ ISEKI
บริษัทจึงคาดว่าจะสามารถสร้างรายได้จากการจำหน่ายรถแทรคเตอร์ได้อย่างมีนัยสำคัญ
และจะทำให้บริษัทลดการพึ่งพารายได้จากการจำหน่ายเครื่องยนต์ดีเซลแต่เพียงอย่างเดียว

ISEKI แต่งตั้งบริษัทเป็นตัวแทนจำหน่ายเพียงรายเดียว
เนื่องจากบริษัทประกอบธุรกิจผลิตและจำหน่ายอุปกรณ์การเกษตรอยู่แล้วและมีความเข้าใจในธุรกิจนี้
มีตัวแทนจำหน่ายและลูกค้าอยู่ทั่วประเทศและมีศูนย์บริการของตนเอง มี Super Dealer
กระจายอยู่ตามพื้นที่ต่างๆ ได้แก่ เชียงใหม่ ชัยภูมิ กำแพงเพชร ระยอง ราชบุรี สุพรรณบุรี
และสุราษฏร์ธานี

บริษัทมีโรงงานผลิตที่สามารถรองรับการย้ายฐานการผลิตของ ISEKI
ซึ่งมีความตั้งใจที่จะขยายฐานการผลิตมายังประเทศไทย
โดยได้ให้ผู้บริหารระดับสูงที่ดูแลสายการผลิตและสายการจัดซื้อเสนอแผนลงทุนตั้งโรงงานในประเทศไทย
เพื่อให้สามารถแข่งขันกับผลิตภัณฑ์ยี่ห้ออื่นที่จำหน่ายอยู่แล้ว หลังจากที่ ISEKI
ได้มีการสำรวจหาข้อมูลการทำธุรกิจในประเทศไทยและพบว่า
บริษัทมีความพร้อมมากที่สุด จึงได้ตกลงคัดเลือก AMAC
เป็นตัวแทนจำหน่ายในประเทศไทยแต่เพียงผู้เดียว

บริษัทเริ่มนำรถแทรคเตอร์ ISEKI เข้ามาจำหน่ายในช่วงเดือนธันวาคม 2549 โดยนำเข้ารุ่น
TF327 ชนิดเครื่องยนต์ดีเซล 3 สูบ ระบบไดเร็คอินเจ็คชั่น 28 แรงม้า ใช้ระบบขับเคลื่อน 4 ล้อ
เพื่อทดสอบตลาดก่อน โดยในเดือนกุมภาพันธ์ 2550 และมิถุนายน 2550 มีการนำรถรุ่น 38 แรงม้า
และ 32 แรงม้า เข้ามาทดสอบภาคสนาม
เพื่อเก็บข้อมูลการใช้งานจริงส่งให้โรงงานในประเทศญี่ปุ่น
พัฒนาสินค้าใช้ตรงกับการใช้งานในประเทศไทย

  สรุปสาระสำคัญของสัญญากับ ISEKI

1)  บริษัทเป็นผู้แทนจำหน่ายแต่เพียงผู้เดียวในประเทศไทย
    และสามารถขายไปยังประเทศเพื่อนบ้านได้โดยได้รับความเห็นชอบจาก ISEKI

2)  บริษัทเป็นผู้จำหน่ายอะไหล่รถแทรคเตอร์ของ ISEKI ทุกชนิด เป็นผู้ให้บริการหลังการขาย
    ใช้โรงงานที่ระยองเป็นสถานที่จัดเก็บสต๊อกอะไหล่ ตลอดจนให้บริษัทเป็นผู้ผลิตอุปกรณ์เสริม
    เช่น เหล็กพ่วง เพลาหน้า เพลาหลัง ระบบไฟเลี้ยว และ
    เป็นตัวแทนในการทดสอบรถรุ่นใหม่ก่อนนำเข้า

3)  ให้ความร่วมมือในการจัดหาชิ้นส่วน OEM ในประเทศไทยและเป็นผู้ประสานงานกับ ISEKI
    ในเรื่อง R&D ตลอดจนวิธีการเกษตรกรรมสมัยใหม่

4)  เมื่อวันที่ 25 กันยายน 2549 บริษัทฯ ได้ทำสัญญาเป็นตัวแทนจำหน่ายรถแทรคเตอร์ยี่ห้อ
    ISEKI กับ
    ISEKI & CO., LTD. โดยมีระยะเวลา 1.5 ปี และได้มีการต่ออายุสัญญาดังกล่าวแล้ว
    โดยสัญญาฉบับต่อายุจะสิ้นผลบังคับในเดือนเมษายน 2553

  4) เหล็ก

เนื่องจาก บริษัทอยู่ในช่วงเริ่มต้นของการดำเนินธุรกิจค้าผลิตภัณฑ์เหล็ก
ธุรกรรมส่วนใหญ่เป็นการซื้อมา-ขายไป
ผลิตภัณฑ์เหล็กที่จำหน่ายจึงค่อนข้างหลากหลายขึ้นอยู่กับความต้องการของลูกค้า
ราคาขายและความสามารถในการจัดหาผลิตภัณฑ์ของบริษัท
ซึ่งอาจจำแนกกลุ่มผลิตภัณฑ์ตามลักษณะการใช้ ออกเป็น วัตถุดิบ ได้แก่ เศษเหล็ก (Scrap)
เหล็กดิบ (Pig Iron) เหล็กแท่ง (Ingot) ผลิตภัณฑ์เหล็กกึ่งสำเร็จรูป (Semi-finished
product) เช่น บิลเลต (Billet) สแลบ (slab) รวมถึง เหล็กรีดร้อน/รีดเย็นชนิดม้วน
(Hot/Cold Rolled Coil) ผลิตภัณฑ์เหล็กสำเร็จรูป (Finished product) ได้แก่
เหล็กโครงสร้าง เช่น เหล็กเส้น เหล็กแผ่น ท่อเหล็กทั้งชนิดท่อดำและท่อชุบ/เคลือบ
และเหล็กรูปพรรณชนิดต่างๆ นอกจากนี้ ผลิตภัณฑ์ที่บริษัทจำหน่ายยังครอบคลุมถึง
วัสดุอุปกรณ์ที่ใช้ในสำหรับเหล็กและโรงงานผลิตเหล็กอีกด้วย

  โครงสร้างรายได้

โครงสร้างรายได้ของบริษัท นับแต่เดือนกันยายน 2549 ประกอบด้วย
รายได้จากการจำหน่ายเครื่องยนต์ดีเซลเอนกประสงค์ทั้งภายในประเทศและการส่งออกไปยังประเทศอินโดนีเซีย
สิงคโปร์ ฟิลิปปินส์ เวียดนามและศรีลังกา และรายได้จากการจำหน่าย
รถแทรคเตอร์ ISEKI สำหรับปี 2552
โครงสร้างรายได้ของบริษัทได้รวมรายได้จากการจำหน่ายผลิตภัณฑ์ในธุรกิจเหล็ก
ที่เริ่มดำเนินการเชิงพาณิชย์นับแต่เดือนพฤศจิกายน 2552 เป็นต้นมา
ภาพรวมโครงสร้างรายได้ของบริษัทในปี 2550-2552 เป็นดังนี้

หน่วย : ล้านบาท

  ----------------------------------- -------- -------- -------- -------- -------- --------
                                      2550              2551              2552     

                                      มูลค่า     ร้อยละ    มูลค่า     ร้อยละ    มูลค่า     ร้อยละ

  ธุรกิจเครื่องจักรกลการเกษตร                                                            

  1. เครื่องยนต์ดีเซล                                                                   

  - ขายภายในประเทศ                    60.42    46.84    62.85    36.83    10.72    5.87

  - ส่งออก                             45.97    35.64    39.87    23.37    22.65    12.40

  รวมรายได้จากเครื่องยนต์ดีเซล             106.39   82.48    102.72   60.20    33.37    18.27

  2. ชิ้นส่วนอะไหล่                       18.47    14.32    17.53    10.27    4.10     2.24

  3. รถแทรคเตอร์ ISEKI                 3.73     2.89     44.75    26.23    33.77    18.49

  4. อื่นๆ                              0.40     0.31     5.63     3.30     8.99     4.92

  รวมรายได้จากธุรกิจเครื่องจักรกลการเกษตร   128.99   100.00   170.63   100.00   80.23    43.92

  ธุรกิจเหล็ก                                                                         

  1. วัตถุดิบ                            -        -        -        -        12.38    6.78

  2. ผลิตภัณฑ์เหล็กกึ่งสำเร็จรูป              -        -        -        -        58.68    32.12

  3. ผลิตภัณฑ์เหล็กสำเร็จรูป                -        -        -        -        9.18     5.03

  4. วัสดุอุปกรณ์ที่ใช้สำหรับผลิตเหล็ก          -        -        -        -        22.20    12.15

  5. อื่นๆ                              -        -        -        -        0.01     0.01

  รวมรายได้จากธุรกิจเหล็ก                 -        -        -        -        102.45   56.08

  รวม                                 128.99   100.00   170.63   100.00   182.68   100.00
  ----------------------------------- -------- -------- -------- -------- -------- --------

Note : รายได้จากธุรกิจเหล็ก ปี 2552 เป็นรายได้ที่เกิดขึ้นตั้งแต่เดือนพฤศจิกายน – ธันวาคม
2552